ਪਲੇਟਲੈੱਟ
ਪਲੇਟਲੈੱਟ ਜਾ ਫਿਰ ਥਰੋਮਬੋਕਾਇਟ, ਖੂਨ ਦਾ ਇੱਕ ਹਿੱਸਾ ਹੁੰਦੇ ਹਨ ਜੋ ਕਿ ਕਿਸੇ ਵੀ ਜਖਮ ਵਿਚੋਂ ਖੂਨ ਦਾ ਨਿਕਲਣਾ ਬੰਦ ਕਰਦੇ ਹਨ। ਪਲੇਟਲੈੱਟ ਦਾ ਕੋਈ ਨਾਭਿਕ ਨਹੀਂ ਹੁੰਦਾ ਬਲਕਿ ਇਹ ਸਾਇਟੋਪਲਾਸਮ ਦੇ ਹਿੱਸੇ ਹੁੰਦੇ ਹਨ। ਪਲੇਟਲੈੱਟ ਦਾ ਅਕਾਰ ਲੈਂਜ਼ ਵਰਗਾ ਹੁੰਦਾ ਹੈ। ਇਹ ਨੁਕੀਲੇ ਅੰਡਕਾਰ ਹੁੰਦੇ ਹਨ। ਅਤੇ ਇਹਨਾਂ ਦਾ ਵੱਧ ਤੋਂ ਵੱਧ ਡਾਇਆਮੀਟਰ 2–3 µm ਹੁੰਦਾ ਹੈ। ਪਲੇਟਲੈੱਟ ਸਿਰਫ਼ ਥਣਧਾਰੀ ਜੀਵਾਂ ਵਿੱਚ ਪਾਏ ਜਾਂਦੇ ਹਨ। ਇੱਕ ਪਲੇਟਲੈੱਟ ਕੋਸ਼ਿਕਾ ਦਾ ਔਸਤ ਜੀਵਨਕਾਲ 8-12 ਦਿਨ ਤੱਕ ਹੁੰਦਾ ਹੈ। ਕਿਸੇ ਮਨੁੱਖ ਦੇ ਖੂਨ ਵਿੱਚ ਇੱਕ ਲੱਖ ਪੰਜਾਹ ਹਜ਼ਾਰ ਤੋਂ ਲੈ ਕੇ ਚਾਰ ਲੱਖ ਪ੍ਰਤੀ ਘਣ ਮਿਲੀਮੀਟਰ ਪਲੇਟਲੈੱਟ ਹੁੰਦੇ ਹਨ।। ਜਿੰਦਾ ਪ੍ਰਾਣੀਆਂ ਦੇ ਖੂਨ ਦਾ ਇੱਕ ਬਹੁਤ ਅੰਸ਼ ਪਲੇਟਲੈੱਟ, ਲਾਲ ਸੈੱਲਾਂ ਅਤੇ ਚਿੱਟੇ ਸੈਲਾਂ ਤੋਂ ਨਿਰਮਿਤ ਹੁੰਦਾ ਹੈ।